|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

**ОБЯВЛЕНИЕ**

**Агенция за социално подпомагане**, гр. София, ул. ”Триадица” №2, на основание чл.14 от Наредбата за провеждане на конкурсите и подбора при мобилност на държавни служители, чл.10а от ЗДСл. и Заповед № РД01-0423/24.02.2021 г.

**ОБЯВЯВА КОНКУРС:**

І. За длъжността **Началник на отдел „Инвестиционна и стопанска дейност“**, дирекция „Финансово стопанска дейност и управление на собствеността”

ІІ. Изисквания за заемане на длъжността **Началник на отдел** „**Инвестиционна и стопанска дейност**“:

1. Минимални:

* степен на образование – магистър
* професионален опит - 4 години и/или ІІІ младши ранг

2. Допълнителни:

* Управленска компетентност;
* Работа в екип;
* Комуникативна компетентност;
* Ориентация към резултати ;
* Фокус към клиента /вътрешен и външен/;
* Професионална компетентност;
* Дигитална компетентност.

 ІІІ. Конкурсът ще се проведе чрез писмена разработка на следната тематика

*“****Управление на движими и недвижими вещи, собственост или предоставени за ползване/управление на АСП, възлагане на обществени поръчки по реда на ЗОП и планиране на капиталови разходи в бюджета на агенцията"***и интервю.

 ІV. Кандидатите подават писмено заявление за участие в конкурса (Приложение №2 към чл.17, ал.1 от НПКДС). Към заявлението да се приложат следните документи:

1. Декларация от лицето, че:

 a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

 б) не е поставено под запрещение;

 в) не е осъждано за умишлено престъпление от общ характер на лишаване от свобода;

 г) не е лишено по съответен ред от правото да заема длъжността „Началник отдел“

2.Копия от документи за придобитата образователно-квалификационна степен, допълнителна квалификация и правоспособност.

3. В случаите, когато документите по т.2 са придобити от други държави се признава след легализирането им от МОН при условие и ред определени с наредба на министъра на образованието и науката.

 4.Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

V. Документите се подават в **10-дневен срок от датата на публикуване на конкурса**, както следва:

1. лично или чрез пълномощник в деловодството на Агенцията за социално подпомагане, на адрес: гр.София, ул.”Триадица” 2, служебен вход, Обединена приемна на МТСП, гише на АСП ;
2. по електронен път на e-mail: ok@asp.government.bg, като в този случай заявлението за участие в конкурса и декларацията следва да бъдат подписани от кандидата с електронен подпис.

VІ. Списъци и други съобщения във връзка с конкурса ще се обявяват на интернет страницата на АСП.

**Краен срок за подаване на документи 08.03.2021 г. до 17.30 ч. /включително/.**

.

 VІІ. Кратко описание на длъжността **Началник отдел** „**Инвестиционна и стопанска дейност**“ съгласно длъжностната характеристика:

**Основна цел на длъжността**

Ръководи, организира, координира и контролира цялостната дейност на отдела. Оказва съдействие и помощ на директорите на РДСП и директорите на ДСП в системата

на агенцията по въпроси , свързани с управление, стопанисване и инвестиционната дейност на подчинените им звена.

**Области на дейност**

Управление на собствеността на Агенцията за социално подпомагане, състояние на сградния фонд и наличната материална база. Необходимост от текущи и основни ремонти и инвестиционна дейност.

Обезпечаване на необходимото обзавеждане и оборудване на звената от АСП. Отчет и анализ на състоянието на наличните необходими транспортни средства.

 **Размер на основната заплата от 700 лв до 2300 лв.**